
Ministru kabineta sēdes protokollēmums

Likumprojekts "Grozījumi Dabas resursu nodokļa likumā"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" pavadošo likumprojektu paketē.
· 3. Noteikt, ka atbildīgais par likumprojekta turpmāko virzību Saeimā ir klimata un enerģētikas ministrs.
· 4. Klimata un enerģētikas ministrijai organizēt darba grupu dabas resursu nodokļa likmju izvērtēšanai par kūdru un par nepārstrādātu un ārpus Latvijas Republikas teritorijas realizētu koksni, iesaistot nozaru pārstāvjus.
· 5. Klimata un enerģētikas ministrijai līdz 2026. gada 1. maijam un līdz 2027. gada 1.maijam sagatavot precizētas dabas resursu ieņēmumu prognozes par nepārstrādātas koksnes un kūdras ieguvi, kas balstītas uz faktiskajiem dabas resursu ieguves datiem un komersantu veiktajām aktivitātēm.

